runetrust/blame-folketinget-dk huggingface dataset:
Anne Baastrup (SF), 1998-04-03:
Derfor er vores indfaldsvinkel til lovforslaget grundlæggende positiv, men grunden til, at jeg synes, det er afsindig svært at forstå, hvad der er det rigtige at gøre, er spørgsmålet om ansvarsplaceringen. Ministeren foreslår, at det er beliggenhedskommunen, der får ansvaret for tilsynet med undervisningen, og så bliver jeg bekymret, for hvor er så bopælskommunens ansvar?
Elisabeth Arnold (RV), 1999-11-11:
Vi ønsker ikke, at der skal ændres ved retten til at få abort inden for 12 uger, men vi erkender, at der naturligvis er et problem, navnlig i takt med, at de teknologiske landvindinger, de teknologiske fremskridt, gør det muligt at redde livet for og holde liv i mange meget tidligt fødte børn.
Jonas Dahl (SF), 2013-10-31:
Jeg synes, at det, der er baggrunden for, at der også er en vis ræson i faktisk at bygge en motorvej fra Herning til Holstebro eller nord om Holstebro, som det også er tilfældet, sådan set er, at det handler om at sikre transporten til den nye sygehus, som – og det var så ikke et, som SF støttede i Region Midtjylland – et flertal valgte at placere i Gødstrup.
Mikkel Dencker (DF), 2009-01-20:
I Dansk Folkeparti bryder vi os ligesom den foregående ordfører heller ikke om personer eller virksomheder, som af den ene eller anden grund forsøger at spekulere i at flytte indtægter ud af landet til såkaldte skattelylande, som man vel med en vis ret kan sige at de to omtalte områder her, Guernsey og Jersey, kan benævnes som.
Benedikte Kiær (KF), 2010-11-24:
Der vil selvfølgelig være enkelte kommuner, hvor det er nødvendigt at gennemføre besparelser, og det skal ses i lyset af, at kommunerne havde et stort merforbrug i 2009, som naturligvis betyder, at der vil ske en tilpasning af økonomien i de kommende år, men det har ikke noget at gøre med den samlede nulvækstramme.
Morten Østergaard (RV), 2007-02-01:
Så vil jeg spørge udenrigsministeren om de her påstande: Kan vi ikke i det mindste komme til en erkendelse af, at der er foregået ulovligheder – ikke mindst fordi USA's præsident jo har erkendt, at der er sket tilbageholdelser, men også fordi vi kender sagerne fra Sverige, fra Tyskland og fra Italien?
Hans Kristian Skibby (DF), 2018-01-23:
Vi vil også gerne fra Dansk Folkepartis side være med til at sikre, at Ankenævnet for Finansieringsselskaber bliver promoveret langt mere, end de bliver i dag, så også forbrugerne bliver bekendt med, at der faktisk findes et ankenævn for finansieringsselskabers virke, som man så kan gå til, hvis man mener, at man bliver udsat for åger og lignende.
Jan E. Jørgensen (V), 2017-03-14:
Jeg har et konkret spørgsmål til Enhedslistens ordfører i dag: Hvis man i stedet for en bøde på 750 kr. for at køre uden billet i offentlig transport – tog, bus og den slags – fik 5 års fængsel, tror Enhedslistens ordfører så, der ville være færre, der kørte uden billet, flere eller det samme antal?
Annette Vilhelmsen (SF), 2014-05-08:
Inkorporeringen af FN's børnekonvention er blevet udsat og afvist alt for længe, og derfor har jeg i hvert fald positivt lyttet mig frem til, at alle i salen sådan set har samme bekymring, som jeg har, om, hvordan vi sikrer børns og unges tarv og trivsel, også gerne bedre end i dag.
Lene Espersen (KF), 2003-02-05:
Altså meningen er jo, at man vil bruge personer, der har en særlig ekspertise og viden, til det rådgivende arbejde, og det gør naturligvis også, at man ikke kan forvente, at de mennesker, der er dommere og alt muligt andet, bruger 8 timer hver dag på Retsplejerådets arbejde.
Carsten Hansen (S), 2014-05-09:
Vi fik lavet en rimelig balanceret løsning på et lavere niveau, for der var jo 20 pct. færre midler at fordele til de her søjler, både søjle 1 og søjle 2. Men problemet er i virkeligheden, vil jeg sige til hr. Erling Bonnesen, at der jo kun er finansiering for 2014 og 2015.
Karen Hækkerup (S), 2008-05-16:
Retsudvalget har også været på besøg hos Rigsadvokaten, hvor vi bl.a. drøftede præcis den her problemstilling, så der er ikke nogen, der sidder i Retsudvalget, og som ikke godt ved, at det her er noget, der er ved at blive kigget på, og noget, der er stærkt fokus på.
Morten Bødskov (S), 2003-11-21:
Vi er således åbne over for forandringer af sammensætningen af rådene og også en ændring af deres opgaver; vi mener blot ikke, at det skal være en frivillig ordning. Vi ved godt, som det også er påpeget i lovforslaget, at der er vidt forskellige erfaringer med, hvordan integrationsrådene fungerer i landets kommuner, og desværre er det også konstateret, at mange endnu ikke har oprettet et.
Martin Henriksen (DF), 2011-01-18:
Efter høringen har vi i Dansk Folkeparti noteret os, at forventningen om inddragelse står tydeligere i lovforslagets bemærkninger, ligesom vi har noteret os, at Danske Handicaporganisationer, Skole og Samfund og Kommunernes Landsforening har indgået en aftale, der netop sikrer brugerinddragelse.
Sarah Glerup (EL), 2016-04-08:
Det hjælper lidt, at Ankestyrelsen og i enkelte tilfælde en domstol kan komme ind i billedet, men det vil de jo først komme, længe efter at de her magtanvendelser har fundet sted, og lige præcis anbragte børn og unge har næppe de bedste forudsætninger for selv at navigere i et kompliceret klagesystem.
Nicolai Wammen (S), 2004-03-24:
Finansministeren brænder milliarder af kroner af på en forbrugsfest til de højestlønnede, hvor vi i stedet kunne have satset på målrettede investeringer i job, i forskning, folkeskole og uddannelse, en indsats, som vi ved vil kunne give mange flere job end regeringens model, en vej, som ville kunne fremtidssikre danske arbejdspladser.
Peter Skaarup (DF), 2020-12-15:
Det betyder så også, at vi skal investere, at vi skal have nogle flere politifolk, nogle flere folk ansat hos domstolene, og vi skal så også have nogle flere fængselsbetjente, fordi det alt andet lige betyder, at den her straffesagskæde bliver belastet hele vejen rundt, hvis det er sådan, at der kommer mere tryk på kedlerne.
Karen J. Klint (S), 2006-05-30:
Det var måske bedre, at der i den udskrivningsaftale, der er, i den koordineringsplan, der er, i den samarbejdsaftale, der er, var så meget opsøgende hjælp, at man har kontakten med borgerne, så borgerne på anden vis kan fastholdes i en relevant behandling, så de kan fastholdes i den for den enkelte person rigtige medicinske behandling og ikke i en depotbehandling, der ikke nødvendigvis er den bedste behandling.
Lene Espersen (KF), 1999-02-10:
Jeg vil så sige, jeg mener slet ikke, at den her slags ting skal ud til folkeafstemning, ligesom jeg heller ikke mener, at Agenda 2000 eller alle mulige andre ting, vi vedtager på EU-plan eller konventioner, der bliver indgået, skal sendes ud til folkeafstemning.
Christoffer Aagaard Melson (V), 2024-10-11:
Måske kan man sige, at særlig dem, der har de største alkoholproblemer blandt børn og unge, også drikker hård spiritus, og når de drikker hård alkohol gør det, at de f.eks. hurtigere kommer ud i mere uoverskuelige og farlige situationer, hvor de ender på sygehuset.
Colette L. Brix (DF), 2005-04-20:
Men jeg vil også gerne spørge skatteministeren, om det ikke er sådan, at det da ikke har undgået skatteministerens opmærksomhed, at der simpelt hen er noget moms, der ser helt anderledes ud her end i det her land generelt, og det må da ved gud være konkurrenceforvridende.
Joachim B. Olsen (LA), 2012-06-13:
Der er ikke nogen, der sætter spørgsmålstegn ved, om rygning er farligt, for det ved vi alle sammen godt det er, men der er mange ting, der er farlige, og alligevel er der til ordførerens store forundring og til alle de andre sundhedsfascisters store forundring nogle mennesker, som foretager andre valg.
Julius Graakjær Grantzau (ALT), 2019-05-02:
For det er et område, som vi ikke fra Folketingets side har haft fokus på i mange år, og det er et område, hvor vi i Danmark historisk set har været fremme på det her område med de her virksomhedsformer, og hvor vi måske sådan er ved at blive overhalet af andre lande, som går ind og ser mere på området.
Pia Kjærsgaard (DF), 2010-06-02:
Jeg tror, at statsministeren, og gud ske tak og lov for det, meget hurtigt satte tingene på plads i forhold til skattelettelser til de rige, at de var ufinansierede osv. Man kan altså godt blive ved, og det tror jeg at man vil gøre resten af dagen.
Jeppe Kofod (S), 2021-04-07:
Altså, vi skal lægge pres alle steder fra, for det er fuldstændig korrekt, at det at udvide ulovlige bosættelser er med til at underminere muligheden for at lave en forhandlet tostatsløsning, som vi alle sammen her er enige om, i hvert fald de fleste af os, er vejen frem i forhold til at få løst den her alvorlige konflikt.
Simon Emil Ammitzbøll (LA), 2013-05-07:
Altså, hvis jeg selv prøver at se på, hvad folk dog anklager mig for på internettet – og det er sikkert det samme, der gør sig gældende for hr. Peter Skaarup – så vil jeg i hvert fald sige, at jeg sikkert ikke havde tid til at passe mit arbejde her i Folketinget, hvis jeg skulle tage mig af alle de anklager, der var, i hvert fald i form af et retsligt efterspil.
Lars Barfoed (KF), 2010-02-04:
Jeg har godt set det, man skriver i beslutningsforslaget, hvor man henviser til USA, hvor jeg forstår at forslagsstillerne har været eller i hvert fald har fået erfaringer fra, og man peger på Californien, hvor der er en bane på motorvejen, som er reserveret til biler, hvori der befinder sig mere end én person.
Lisbeth Bech Poulsen (SF), 2015-04-24:
Jeg har stillet spørgsmål til erhvervs- og vækstministeren, § 20-spørgsmål, hvor han har forsikret – og det tror jeg skam også på – at han er meget optaget af det her emne og ligesom regeringen vil arbejde for i EU, at vi får ændret udbudsdirektivet.
Pernille Sams (KF), 1999-10-29:
jeg, den opgave, der i virkeligheden lå ret klart for os, var at sørge for, at loven kunne håndhæves på en hurtig og ordentlig måde, sådan at Folketinget ikke, hver gang der er en eller anden butik, der enten overtræder en jernbanestationsregel eller en busstationsregel eller en havneregel eller en omsætningsgrænseregel eller et af de andre mange skel, der er lagt ind i lukkeloven, skal til at hastelovgive om en eller anden konkret butik, der overtræder en af de mange bestemmelser i lukkeloven. Det er ikke en god måde at administrere en lov på.
Christine Antorini (S), 2010-03-03:
Derfor vil jeg gerne spørge lidt mere overordnet til, om undervisningsministeren ikke vil anerkende, at det er meget vigtigt for at få flere unge til at vælge erhvervsuddannelsesvejen, at man kan se et perspektiv i, at man, når man er startet, så også kan gøre sin uddannelsesfærdig, ikke som en halvt uddannet tømrer, elektriker eller andet, men med en fuldt faglært uddannelse i hånden.
Line Barfod (EL), 2008-01-10:
Nu ved jeg ikke, hvad der ligger i ordførerens bemærkning om, at vi ikke skal være for aggressive i rekrutteringen, men det, forslaget her går ud på, er, at vi skal lave en international aftale, hvor vi ikke aktivt rekrutterer, altså, at vi simpelt hen ikke skal rekruttere, og at det ikke er en strategi for Danmark og andre rige lande, at vi skal rekruttere sundhedspersonale fra lande, der har mere brug for det selv.
Martin Lidegaard (RV), 2015-01-21:
På baggrund af forespørgsler fra virksomheder og advokater om forståelsen af kravet om dansk-grønlandsk tilhørsforhold og Udenrigsministeriets rolle i forhold til det amerikanske udbud på Thulebasen bad Udenrigsministeriet i sommeren 2013 om en udtalelse fra Kammeradvokaten vedrørende de udbuds- og EU-retlige forhold.
Pernille Rosenkrantz-Theil (EL), 2002-04-12:
Berlingske Tidende, der i en leder skrev, hvordan det løber koldt ned ad ryggen, når man hører Enhedslistens Søren Kolstrup juble over, at man får genoplivet nogle minder fra 1968-oprøret ved at give de ansatte og studerende større indflydelse på uddannelsesindholdet.
Nils Sjøberg (RV), 2020-05-28:
Jeg tror på, at det betyder noget for sammenhængskraften i Danmark, at unge bliver statsborgere, når de har levet hele deres liv her, har gået i skole her og har deres familie og venner her, og ikke skal igennem et eller andet spil Bezzerwizzer eller Trivial Pursuit med 40 spørgsmål for at blive danske statsborgere.
Ellen Trane Nørby (V), 2019-01-09:
Det er i dag i høj grad op til regionerne at vurdere, på hvilke områder de udarbejder fælles retningslinjer, som man kan støtte sig til i de konkrete forløb, og derfor vil jeg også gerne slå fast, at det ikke ændrer noget ved den udrulning, der ligger for børn og unge, at regionerne nu er blevet forsinket i det arbejde, de har iværksat i forhold til ældre.
Jeppe Bruus (S), 2022-04-21:
For det er ganske kritisk, netop fordi den afgrænsning, vi har lavet, jo er de finansielle virksomheder, som ligger under Finanstilsynets tilsyn, og det indbefatter bl.a. nogle af de virksomheder, som også hr. Henrik Sass Larsen i dag repræsenterer.
Lene Espersen (KF), 2002-03-20:
Der har været en del spørgsmål, og der er måske grund til at opsummere, at det spørgsmål, som er stillet her i salen i dag, er: Hvad vil ministeren oplyse om status i sagen om den irakiske hærchef, som befinder sig på tålt ophold i Sorø?
Anders Samuelsen (RV), 1998-06-17:
Dels har vi tidligere givet udtryk for, at vi ikke synes, det at forhøje kompensationen til den maksimale dagpengesats i sig selv er en god idé, og dels kan man jo, hvis man dykker ned et enkelt sted i forslaget og piller det ud, se, at det virkelig kommer til at virke urealistisk: Man ønsker at give en kompensation til arbejdsgiverne, når forældrene ønsker at gøre brug af deres ret til nedsat arbejdstid, men dog kun hvis de vil ansætte erstatningsarbejdskraft.
Benny Engelbrecht (S), 2011-06-21:
Det var jo også sådan, at der var en del, der fik temmelig røde ører, da det gik op for den brede offentlighed, at det ikke var muligt at gennemføre punktkontroller og razziaer om natten, fordi det, når man kommer kørende med 110 km/t. ad motorvejen, ganske enkelt er farligt, når det er mørkt.
Morten Bødskov (S), 2005-04-27:
Årsagen til, at jeg stiller det her spørgsmål om, hvad man har tænkt sig at gøre for at begrænse kriminaliteten for helt unge med anden etnisk baggrund, er, at det – og det tror jeg vi er enige om – er et alvorligt problem, som vi skal have taget fat på.
Flemming Oppfeldt (V), 2003-12-09:
Spørgsmålet om pensionstillægget og Socialdemokratiet interesserer mig umådelig meget, fordi det er en velkendt socialdemokratisk maskine, at man godt kan dele ud med den ene hånd, men så beskatter man med den anden, og lige præcis i finanslovforslaget fra Socialdemokratiet er det beskrevet på den måde, at det skal finansieres ved hjælp af øgede skatter.
Pernille Sams (KF), 2000-02-03:
Det er selvfølgelig i en eller anden målestok også tilfældet, men hvorfor forspilde gode muligheder for at udnytte mulighederne endnu bedre? Turisterhvervets produktion er gennem de seneste år begyndt at falde trods en generel vækstfremgang i erhvervet internationalt.
Lone Dybkjær (RV), 2011-04-28:
Kunne man ikke godt forestille sig, at man foretog en positiv gennemgang – og med positiv mener jeg, at man prøvede at kigge på, hvis vi nu f.eks. har 100 konkrete tilfælde, hvad der er tilgængeligt, altså hvad man kan overkomme – så vi kan få et billede af det og se, om der var nogle af disse mennesker, der, uden at vi tilsidesatte alt for meget, faktisk godt kunne gå ind i en fodlænkeordning, sådan at vi ikke får en teoretisk diskussion, men en nede på jorden-diskussion om, hvorvidt det godt kunne være, at det her nogle steder ville være hensigtsmæssigt?
Karen Hækkerup (S), 2014-03-12:
Men det er nu engang det, der ligger i ens lod, når man er justitsminister eller at have en ordførerpost i forbindelse med det her område, for når vi ikke går ind for fri indvandring, og det ved jeg jo at hverken Venstre eller regeringen gør, så bliver der nødt til at være nogle grænser.
Marlene Harpsøe (DF), 2009-05-29:
Så er man ude på et skråplan, og så er vi nødt til fra Folketingets side – det har vi pligt til – at gribe ind og sige: Det her må vi have stoppet, vi må sikre, at dommere ikke kan sidde med muslimske tørklæder, med kalotter, eller hvad man ellers kan finde på at sidde med på hovedet eller på kroppen.
Lars Barfoed (KF), 2008-10-30:
Formålet med lovforslaget er jo dybest set, at ministeren får bemyndigelse til at kunne udmønte forslaget om organisering af jernbaneoverkørselsområdet, og deri ligger jo nærmere, at transportministeren skal kunne fastsætte regler om godkendelse af sikkerhedsforanstaltninger, herunder også regler om tilsyn og mulighed for at fastsætte en klageadgang til Jernbaneklagenævnet.
Sjúrður Skaale (JF), 2021-11-09:
Ordføreren hilste det også velkommen, at Europa-Kommissionen er kommet med et oplæg til sådan en joint communication, tror jeg det hedder, til en arktisk strategi, en EU-strategi, og i det oplæg til en debat om en strategi står der, at man bør arbejde på at få en multilateral aftale om at forbyde udvindingen af kul, olie og gas i Arktis.
Yildiz Akdogan (S), 2010-05-25:
Det er også korrekt nok, men når man tænker på, at netop Videnskabsministeriets eget it-barometer siger, at 41 pct. af den danske befolkning ikke kan vedhæfte et dokument til en mail og ikke kan gå ind og søge på en søgemaskine som Google, mener ordføreren så ikke, at der også er et demokratiproblem, vi skal forholde os til, når vi snakker om digitaliseringen af den offentlige sektor?
Morten Bødskov (S), 2020-05-13:
Der er jo ingen tvivl om, at nedlukningen af Danmark på grund af det, som spørgeren også spørger til, altså coronakrisen, bl.a. har medført store begrænsninger for, hvor en person kan opholde sig, og hvor arbejdet også kan udføres fra, og hvordan en virksomhed i det hele taget kan drive sin forretning.
Niels Bloch Jespersen (S), 2001-05-08:
Hvis DONG vil gå ud i andre eksperimenter, hvilket der kunne være meget der talte for, så skal det da ske på forretningsmæssige vilkår på lige fod med alle andre og med de støtteordninger, som man nu måtte vedtage i det her Folketing, så vidt jeg kan se.
Allan Niebuhr (KF), 2007-05-29:
Så vil jeg sige i forbindelse med den case, jeg nævnte før, at den står fuldstændig til troende, men det kræver også en ekstraordinær indsats af transportøren, vognmanden – som i øvrigt ligger i den gode ende – sammen med det lovforslag, som justitsministeren har lagt frem, hvis det her skal ende godt for alle parter.
Charlotte Broman Mølbæk (SF), 2026-01-13:
Så er det der med at prutte om tiden og dagene den rigtige vej for os at gå, når vi kan se, at de forsøg, vi har haft med afklaringspladserne, har vist, at det faktisk giver bedst mening, når vi giver borgerne 90 dage i et afklaringsforløb?
Bent Bøgsted (DF), 2006-03-31:
Jeg er overbevist om, at sundhedsministeren har gjort et stort stykke arbejde for at prøve på at sikre, at der ikke er nogen fælder i det her, som patienterne kan falde i, men jeg vil dog ikke afvise, at vi under behandlingen i udvalget kan støde på nogle spørgsmål og nogle oplysninger, som der ikke lige umiddelbart er taget højde for.
Pernille Vigsø Bagge (SF), 2013-11-01:
Som danskere er vi også europæere, og SF mener, at økonomi- og indenrigsministerens forslag om at gøre det lettere at stille op til europaparlamentsvalg uden for sit hjemland vil styrke fællesskabsfølelsen, demokratiet og integrationen i Den Europæiske Union.
Lars Løkke Rasmussen (M), 2025-04-11:
Derfor bliver det sådan lidt ligesom at spørge, om man så kunne forestille sig, at den her aftale, som er født med det her formål, pludselig erstattes af, at man siger, at nu har vi da et eller andet retligt grundlag for nærmest at kunne lave en eller anden invadering af Danmark, altså at det er baggrunden for at deployere 650.000 faldskærmssoldater op og ned gennem hele Jylland og sådan noget.
Anni Matthiesen (V), 2012-03-27:
Jeg ved godt, det måske kan være svært for ministeren at sætte sig ind i, hvordan en kvinde ville tænke, men jeg ville i hvert fald personligt have det på den måde, at hvis man på forhånd vidste, at bestyrelsen var tvunget til at tage kvinder med i bestyrelsen, så ville det måske ikke blive oplevet, som at de var helt det samme værd.
Karen Ellemann (V), 2010-10-12:
Jeg synes ikke, det er vejen frem at lave et nyt ministerråd, og jeg har jo netop nu her under den her redegørelsesdebat konstateret, at der sådan set er enighed om hele det her fokus med at skabe den her nordiske merværdi og spørge, om vi nu får nok for pengene, og skabe gennemsigtighed i budgettet og alle de her ting.
Ole M. Nielsen (KRF), 2001-01-16:
f.eks. mulighed for at bygge en ekstra beboelse på landejendommen og i det hele taget udnytte nedlagte landbrug bedre osv. Ikke Kristeligt Folkepartis støtte til at få svinet hele det åbne land til, det er bestemt ikke det, vi vil, men lidt mere naturlig udvikling og også muligheden for skiltning osv.
Per Clausen (EL), 2011-02-24:
Men jeg synes nu alligevel, at det er rart, at vi har været i stand til at turde sige klart og utvetydigt, at der er nogle områder, vi vil udpege som nogle, vi særlig vil satse på, både fordi vi mener, der er et aktuelt behov for at gøre en ekstra indsats på de områder, og fordi vi mener, at der i Danmark findes nogle potentialer der, som kan udnyttes, og som kan bruges.
Hans Andersen (V), 2005-06-16:
Venstre mener, at forslaget også er en klar forbedring af borgerens klageadgang til det sociale nævn i de tilfælde, hvor kommunen træffer afgørelse om en konkret indsats, som ikke afhjælper borgerens behov, herunder placerer borgeren i et socialt tilbud, der ikke er godt nok til den indsats, der skal ydes i henhold til afgørelsen.
Thomas Jensen (S), 2017-09-07:
Jeg hørte tidligere, at Liberal Alliances ordfører ikke lige havde læst nogle svar, og derfor ville han ikke svare på noget, og nu hører vi så, at hr. Rasmus Jarlov fra Det Konservative Folkeparti ikke engang har læst Socialdemokratiets finanspolitiske udspil, hvori vi henviser til vores erhvervsudspil, hvor vi bruger 3 mia. kr. på at sætte gang i vækst og arbejdspladser, skabe nye job til danskerne.
Karen J. Klint (S), 2010-05-05:
Det er også for netop at sige: Jamen kan vi flytte på tvangsmidlerne, så det bliver med en mere positiv effekt i forhold til behandlingsarbejdet og ikke så meget opleves traumatiserende og stigmatiserende for de mennesker, som skal lægge krop og psyke til en tvangsbehandling?
Thomas Adelskov (S), 2002-01-31:
Socialdemokratiet vil stille en række spørgsmål under udvalgsbehandlingen, så vi dels kan få klarhed over ejerforholdet til den brugerbetaling på hjemmearbejdspladsen, dels kan få afklaret omfanget og begrænsningerne i, at pc'en skal anvendes til hjemmearbejde.
Peter Skaarup (DD), 2023-04-27:
De Radikale tror jo vel nok på – og der må jeg korrekses, hvis det ikke er rigtigt – en helt anden retning for ulandsbistanden, og man er sammen med regeringen også med i den aftale, der ligger for ulandsbistanden, men hvor vi siger, at det er vigtigt, at den først og fremmest går til at afhjælpe flygtningeudfordringer i verden.
Frank Aaen (EL), 1999-03-23:
Og er hr. Brian Mikkelsen ikke enig i, at hvis vi gør det på den her måde over skatten, så er det først og fremmest de kunstnere, der i forvejen klarer sig godt, der får støtten, for det er dem, der bliver valgt til at udsmykke de private virksomheders bygninger?
Søren Egge Rasmussen (EL), 2022-03-16:
Jeg synes, at der i den samlede energipolitik er for stort et fokus på alt det nye – pyrolyse, store energiøer, brintproduktion, CO 2 -lagring – hvor vi nogle gange glemmer det nære og det, der er lige for, altså lave energibesparelser ved at opstille mere vedvarende energi på den kendte måde.
Jørn Neergaard Larsen (V), 2016-11-08:
Jeg er meget optaget af, at kommunerne foretager en vurdering af, om en borger hører til i kontanthjælpssystemet. Kontanthjælp er og skal være en midlertidig ydelse. Derfor skal kommunerne selvfølgelig hjælpe borgeren med at komme i job. Tak for ordet.
Irene Simonsen (V), 2005-04-29:
Når jeg står med det her forslag i hånden, tænker jeg jo også ved mig selv ud over den første tanke, der strejfede mig, at nu skulle man finde noget, man kunne blive enige om: Har man virkelig tænkt i tvangsægteskaber og tænkt videre på de unge mennesker, der bliver ramt enten af fysisk eller psykisk tvang i forbindelse med et arrangeret ægteskab uden deres eget frie valg?